ddrg/super_eurlex huggingface dataset:
(8)

Ifølge Kommissionens tjenestegrenes beregninger på basis af programmet efter den i fællesskab aftalte metode vil den strukturelle saldo, som siden det uforholdsmæssigt store underskud i 2003 har vist en markant forbedring fra et underskud på 2,25 % af BNP i 2003 til en balanceret stilling i 2005 takket være den store tilpasningsindsats i tråd med stabilitets- og vækstpagten, forringes til et underskud på næsten 0,75 % af BNP i 2006 med et aftagende, om end stadig negativt outputgab. Denne strukturelle forværring skyldes for halvdelens vedkommende, at virksomheder har forudbetalt mere end ventet i skat i 2005 for at drage fordel af de renter, regeringen har betalt, og som ligger over det sædvanlige på markedet, hvilket forventes at have en afsmittende effekt i 2006. Den strukturelle underskudssaldo ventes derefter at stabilisere sig på et underskud på lidt over et halvt procentpoint af BNP. Ifølge programmet er den mellemfristede målsætning for budgetstillingen en strukturel saldo (dvs. konjunkturkorrigeret og uden engangsforanstaltninger og andre midlertidige foranstaltninger) på mellem – 0,5 % og – 1 % af BNP. Den mellemfristede målsætning er sat på et passende niveau, da den ligger inden for den ramme, der er fastsat for euroområdet og ERM II-landene i stabilitets- og vækstpagten og adfærdskodeksen, og da den på passende vis afspejler gældskvoten og den gennemsnitlige potentielle outputvækst på lang sigt. På trods af budgetforværringen i 2006 ifølge fremskrivningerne ventes underskuddet at holde sig inden for den midlertidige ramme, der er fastsat i programmet.
(3)

Den 21. januar 2003 besluttede Rådet, at Tyskland havde et uforholdsmæssigt stort underskud, og henstillede i henhold til artikel 104, stk. 7, at dette uforholdsmæssigt store underskud skulle korrigeres senest i 2004. I sin meddelelse til Rådet fra december 2004 om »situationen i Tyskland og Frankrig i relation til deres forpligtelser på grundlag af proceduren i forbindelse med uforholdsmæssigt store underskud og efter Domstolens dom« konkluderede Kommissionen, at 2005 skulle anses for at være den relevante frist for denne korrektion. Rådet tilsluttede sig dette synspunkt i januar 2005. Den 14. marts 2006 henstillede Kommissionen til Rådet at pålægge Tyskland, jf. artikel 104, stk. 9, at træffe foranstaltninger til at korrigere det uforholdsmæssigt store underskud senest i 2007. I sin udtalelse af 17. februar 2005 om opdateringen fra december 2004 af stabilitetsprogrammet, der dækker 2004-2008, opfordrede Rådet Tyskland til at træffe de nødvendige foranstaltninger til at korrigere det uforholdsmæssigt store underskud i 2005, at gennemføre budgetjusteringer i årene efter 2005 og gøre den fornødne indsats på strukturområdet for at opnå en budgetstilling, der er tæt på balance inden udgangen af den periode, programmet dækker, samt at fortsætte strukturreformerne for yderligere at forbedre de offentlige finansers holdbarhed på lang sigt, især på sundhedsområdet.
(12)

Hvad angår holdbarheden i de offentlige finanser kombineret med de øgede udgifter til en aldrende befolkning, vil risikoen for utilstrækkelige private pensioner, som øger de fiskale omkostninger, bringe Det Forenede Kongerige op på et mellemrisikoniveau, medmindre der gøres noget for at forbedre den finanspolitiske holdbarhed. I perioden frem til 2050 forventes en afdæmpet stigning i de offentlige pensionsudgifter. Det kan dog ikke udelukkes, at det aldersrelaterede udgiftspres bliver højere, da der er risiko for utilstrækkelige private pensioner. Pensionspolitikken er i øjeblikket under revision, og regeringens svar på pensionskommissionens rapport fra november 2005 forventes at foreligge i foråret. Den nuværende gunstige gældsposition bidrager til i nogen grad at begrænse budgetvirkningerne af en aldrende befolkning. Bruttogælden forventes dog at overskride referenceværdien på 60 % af BNP i referenceperioden frem til 2050, hvis der ikke foretages yderligere budgetkonsolidering i programperioden i forhold til den strukturelle budgetstilling i 2005-2006. En forbedring af de offentlige finansers strukturelle saldo på mellemlang sigt vil derfor bidrage til at mindske risiciene for de offentlige finansers holdbarhed (4).
(5)

I det makroøkonomiske scenario, programmet er baseret på, forventes det, at den reale BNP-vækst vil stige lidt fra 6,5 % i 2005 til 6,6 % i 2006 og stabilisere sig på 6,3 % i gennemsnit i resten af programperioden. På grundlag af de foreliggende oplysninger synes dette scenario at bygge på overordentligt forsigtige vækstantagelser. Efter Kommissionens beregninger på grundlag af programmet efter den i fællesskab aftalte metode vil den potentielle BNP-vækstfortsat være forholdsvis høj, men dog falde en smule på mellemlang sigt. Den forsigtige prognose for den reale BNP-vækst vil derfor føre til et negativt outputgab i hele programperioden, mens Kommissionens tjenestegrenes efterårsprognose fra 2005 viser et positivt outputgab for 2005 og 2006. Programmets inflationsprognose for 2006 virker også lavt sat i betragtning af inflationsratens store følsomhed over for udviklingen i olieprisen. Programfremskrivningerne for 2007 er i overensstemmelse med Kommissionens prognose.
7.

Det opdaterede program tager sigte på at skabe betingelser for en vellykket ØMU-integration og samtidig indhente de gennemsnitlige EU-indkomstniveauer. Budgetstrategien tilstræber at holde det offentlige underskud et godt stykke under 3 % af BNP og sigter på at nå den mellemfristede målsætning for budgetstillingen som anført i stabilitets- og vækstpagten inden 2008. Programmet bebuder skattereformforanstaltninger, der vil resultere i et fald i indtægternes andel som procentdel af BNP på 1,8 %, og foranstaltninger på udgiftssiden, der resulterer i et fald i udgiftskvoten på 2,5 % af BNP. Programmet forventer en konsolidering, hvor vægten ligger sidst i perioden. I begyndelsen af programperioden forventes det offentlige underskud at holde sig på 1,7 % af BNP for derefter at falde langsomt til 1,4 % i 2007 og yderligere til 1,0 % af BNP i 2008. Sammenholdt med det tidligere program udsætter den nye opdatering målet om at opnå et underskud på 1 % af BNP med et år på baggrund af en ændret finanspolitisk linje og et stort set uændret makroøkonomisk scenario.
11)

Gældskvoten forventes at have nået 94 % af BNP ved udgangen af 2005, altså langt over traktatens referenceværdi på 60 % af BNP. I programmet forventes gældskvoten at ville falde med 16 procentpoint af BNP igennem programperioden til under 80 % af BNP. Udviklingen i gældskvoten kan blive mindre gunstig end angivet i programmet, hvis de nedadgående risici bliver til virkelighed. Gældskvoten synes dog at falde i tilstrækkeligt omfang i retning af referenceværdien, som den nærmer sig hurtigt. Holdbarheden i Belgiens offentlige finanser synes at stå over for en mellemhøj risiko på baggrund af de forventede budgetudgifter til en aldrende befolkning og i betragtning af nødvendigheden af at fastholde store primære overskud over en længere periode (4). Selv om den nuværende bruttogæld er faldende, ligger den stadig langt over referenceværdien, og en støt reduktion af gældskvoten, som fastlagt i opdateringen, er påkrævet. Den belgiske strategi med at basere finanspolitikken på langsigtede betragtninger, blandt andet ved nedbringelse af gælden, vil utvivlsomt mindske risiciene for holdbarheden, og loven om en »aldringsfond« styrker den politiske forpligtelse ved at fastsætte retligt bindende budgetmål. Endvidere burde de seneste foranstaltninger for at hæve den faktiske pensionsalder og beskæftigelsesfrekvensen bidrage positivt til holdbarheden. Den nuværende budgetstilling kan dog vise sig ikke at være tilstrækkelig til helt at dække den betydelige udgiftsstigning som følge af den aldrende befolkning, hvilket understreger, hvor vigtigt det er at opretholde store primære overskud i de kommende år.
(7)

I programmet beskrives budgetstrategien som »trestrenget«. For det første sigter den på et balanceret budget over konjunkturcyklen. For det andet opereres der i strategien med, at skattebyrden falder til under 40 % af BNP senest i 2010. For det tredje satses der på at øge den potentielle vækst ved at fremme investeringer i forskning, uddannelse og infrastruktur. Ifølge opdateringen sigtes der på et fald i det offentlige underskud fra 1,9 % af BNP i 2005 til 0 % i 2008 og en stigning i det primære overskud fra 1,1 % af BNP til 2,7 %. Da indtægterne forventes at falde med 0,9 procentpoint af BNP over perioden 2005-2008, skal den planlagte konsolidering ske ved at begrænse udgifterne, sådan at udgifternes andel af BNP reduceres med 2,8 procentpoint. Hovedparten af udgiftsbesparelserne vil falde på kategorierne »andre primære udgifter« og »sociale overførsler«. Sammenlignet med det foregående program bekræfter den nye opdatering i det store og hele den planlagte justering, men med udgangspunkt i et mindre gunstigt makroøkonomisk scenario.
(8)

Struktursaldoen (dvs. den konjunkturkorrigerede saldo uden engangsforanstaltninger og andre midlertidige foranstaltninger) beregnet i overensstemmelse med den i fællesskab aftalte metode forventes i programperioden at forbedres med gennemsnitligt lidt mere end 0,5 % af BNP om året. Vægten i tilpasningen ligger sidst i perioden og stiger betydeligt i 2007 i både nominelle og strukturelle termer. Programmet har som mellemfristet målsætning for budgetstillingen et strukturelt underskud på 0,8 % af BNP og tilstræber at nå denne stilling senest i 2008. Programmets mellemfristede målsætning svarer til den minimale referenceværdi og tager sigte på at tilvejebringe en sikkerhedsmargen, der er tilstrækkelig til at hindre en overskridelse af den tærskel på 3 %, der er sat for det offentlige underskud. Opfyldes denne målsætning, indebærer det derfor, at målet om at tilvejebringe denne sikkerhedsmargen er nået. Den mellemfristede målsætning kan endvidere anses for passende ifølge den nuværende vurdering, fordi den ligger inden for det interval, som i stabilitets- og vækstpagten og adfærdskodeksen er anført for euroområdet og ERM II-medlemsstater, og i tilstrækkelig grad afspejler gældskvoten og den gennemsnitlige potentielle outputvækst på lang sigt.
(7)

Efter Kommissionens beregninger på grundlag af programmet efter den i fællesskab aftalte metode vil den strukturelle saldo, dvs. den konjunkturkorrigerede budgetsaldo uden engangsforanstaltninger og andre midlertidige foranstaltninger, efter planen kun blive forbedret en smule i programperioden (med ca. procentpoint af BNP). De planlagte finanspolitiske bestræbelser er koncentreret sent i perioden, og især i de år, hvor outputgabet skønnes at være negativt. Opdateringen har som mellemfristet målsætning for budgetstillingen, som omhandlet i stabilitets- og vækstpagten, et strukturelt underskud på »omkring 1 % af BNP« og sigter mod at nå denne stilling i det sidste år af programperioden. Da programmets mellemfristede målsætning er mere krævende end minimumsreferenceværdien (et anslået underskud på omkring 2 % af BNP), skulle realiseringen af denne målsætning opfylde målet om at skabe en sikkerhedsmargen med et uforholdsmæssigt stort underskud. Programmets mellemfristede målsætning ligger inden for det interval, der er angivet for euroområdet og ERM II-medlemsstaterne i stabilitets- og vækstpagten og adfærdskodeksen, og afspejler i tilstrækkeligt omfang gældskvoten og den gennemsnitlige potentielle outputvækst på længere sigt. Tages der imidlertid hensyn til risiciene for en holdbar økonomisk konvergens som omtalt ovenfor, kunne mere ambitiøse budgetstillinger end de aktuelt planlagte forekomme passende.
(2)

Efter at have opnået fremskridt med sine økonomiske reformer og sin stabilisering i midten af 1990'erne, oplevede Den Tjekkiske Republik makroøkonomiske ubalancer, der førte til en valutakrise i maj 1997 og økonomisk recession i 1997-1999. Omfattende strukturreformer i finans- og erhvervssektoren var medvirkende til det økonomiske opsving efter 2000. Siden da har den årlige BNP-vækst i gennemsnit ligget omkring 3 %, sammenlignet med en gennemsnitlig årlig vækstrate på 1,7 % i EU. Programmet indeholder tre forskellige scenarier for de makroøkonomiske og budgetmæssige fremskrivninger: et optimistisk scenario, et grundscenario og et pessimistisk scenario. Grundscenariet betragtes som referencescenariet i forbindelse med vurderingen af budgetfremskrivningerne, fordi det på grundlag af de oplysninger, der foreligger i øjeblikket, synes at være baseret på plausible vækstantagelser med en tendens i retning af det optimistiske i det sidste år. I grundscenariet forventes den reale BNP-vækst at falde en smule fra 4,8 % i 2005 til 4,3 % i gennemsnit i resten af programperioden. Vækstens konjunkturkomponent må forventes at blive højere end anført i programmets fremskrivninger. Programfremskrivningerne for inflationen virker lavt sat.
DA Den Europæiske Unions Tidende C 138/2

KOMMISSIONENS UDTALELSE

af 21. juni 2007

om planen for bortskaffelse af radioaktivt affald fra nedlukningen af kernekraftværket i Obrigheim i Forbundsrepublikken Tyskland i overensstemmelse med artikel 37 i Euratom-traktaten

(Kun den tyske udgave er autentisk)

(2007/C 138/02)

Den 18. september 2006 modtog Europa-Kommissionen i overensstemmelse med Euratom-traktatens artikel 37 generelle data fra Forbundsrepublikken Tysklands regering om planen for bortskaffelse af radioaktivt affald fra nedlukningen af kernekraftværket i Obrigheim.

På grundlag af disse data og efter høring af ekspertgruppen fremsætter Kommissionen følgende udtalelse:

1. Afstanden mellem anlægget og den nærmeste medlemsstat (i dette tilfælde Frankrig) er ca. 80 km.

2. Under normale nedlukningsforhold vil flydende og gasformige udledninger ikke udsætte befolkningen i andre medlemsstater for en sundhedsmæssig risiko.

3. Fast radioaktivt affald fra nedlukningsaktiviteterne vil blive opbevaret på stedet, før det slutdeponeres i et godkendt opbevaringsanlæg. Ikke-radioaktivt fast affald og restaffald, der er undtaget fra lovpligtig kontrol, frigives til bortskaffelse som konventionelt affald eller til genanvendelse eller genbrug. Dette vil ske i overensstemmelse med kriterierne i de grundlæggende sikkerhedsnormer (Rådets direktiv 96/29/Euratom).

4. Skulle der ske uforudsete udslip af radioaktivt affald som følge af et uheld af den art og i det omfang, der er beskrevet i de generelle data, vil de doser, som befolkningen i andre medlemsstater udsættes for, ikke kunne påvirke sundheden.

Kommissionen konkluderer, at gennemførelsen af planen for bortskaffelse af radioaktivt affald i hvilken som helst form fra nedlukningen af kernekraftværket i Obrigheim i Forbundsrepublikken Tyskland hverken under normale forhold eller i tilfælde af et uheld af den art og i det omfang, der er beskrevet i de generelle data, kan antages at ville medføre en radioaktiv forurening af en anden medlemsstats vand, jord eller luftrum.
DA Den Europæiske Unions Tidende C 120/3

Kommissionens bekendtgørelse til offentliggørelse i henhold til punkt 8, litra b), og punkt 8, litra d), i bilag IID til Rådets forordning (EF) nr. 41/2007

(2007/C 120/02)

Der er i bilag IA til forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), midlertidigt fastsat fangstbegrænsninger for tobis i ICES-afsnit III a og i EF-farvande i ICES-afsnit II a og ICES-underområde IV.

Efter punkt 8 i bilag IID til forordning (EF) nr. 41/2007 reviderer Kommissionen TAC og kvoter for tobis i de pågældende områder på grundlag af rådgivning fra Det Internationale Havundersøgelsesråd (ICES) og Den Videnskabelige, Tekniske og Økonomiske Komité for Fiskeri (STECF) om størrelsen af 2006-årgangen af tobis i Nordsøen.

Hvis ICES og STECF vurderer størrelsen af 2006-årgangen af tobis i Nordsøen til at være på over 150 mia. individer med alderen 1, fastsættes TAC'en (i 000 t) efter formlen TAC2007 = – 597 + (4,073*N1), jf. punkt 8, litra b), i bilag IID til forordning (EF) nr. 41/2007.

Den 16. maj 2007 modtog Kommissionen videnskabelig rådgivning fra ICES og STECF, hvori det anslås, at 2006-årgangens størrelse er på over 150 mia. individer med alderen 1. TAC'en for tobis i ICES-afsnit III a og ICES-underområde IV og i EF-farvand i ICES-afsnit II a fastsættes derfor til 170 000 tons.

Der vil snarest muligt blive udstedt en kommissionsforordning om revision af TAC og kvoter for tobis i ICES-afsnit III a og i EF-farvande i ICES-afsnit II a og ICES-underområde IV. Efter punkt 8, litra d), i bilag IID til forordning (EF) nr. 41/2007 anvendes Kommissionens forordning om revision af TAC og kvoter for tobis i ICES-afsnit III a og i EF-farvande i ICES-afsnit II a og ICES-underområde IV med tilbagevirkende kraft fra den dato, hvor Kommissionen offentliggør denne bekendtgørelse i Den Europæiske Unions Tidende.

(1) EUT L 15 af 20.1.2007, s. 1.
DA Den Europæiske Unions Tidende C 90/30

Bekendtgørelse til de personer, enheder og organer, som Rådet har opført på den liste over personer, enheder og organer, som artikel 7, stk. 2, i Rådets forordning (EF) nr. 423/2007 finder anvendelse på (bilag V)

(2007/C 90/11)

Følgende oplysninger bekendtgøres hermed for de personer, enheder og organer, der er anført i bilaget til Rådets afgørelse 2007/242/EF af 23. april 2007 (1)

Rådet for Den Europæiske Union har fastslået, at de personer, enheder og organer, der forekommer på ovennævnte liste, opfylder kriterierne i artikel 7, stk. 2, i Rådets forordning (EF) nr. 423/2007 af 19. april 2007 om restriktive foranstaltninger over for Iran (2), og de er derfor ved ovennævnte afgørelse medtaget i bilag V til denne forordning. Forordningen fastsætter, at alle midler, andre finansielle aktiver og økonomiske ressourcer, der tilhører de berørte personer, enheder eller organer, indefryses, og at der hverken direkte eller indirekte må stilles pengemidler, andre finansielle aktiver og økonomiske ressourcer til rådighed for dem.

Disse personer, enheder og organer gøres opmærksom på muligheden for at indgive en anmodning til de kompetente myndigheder i den eller de relevante medlemsstater, som findes på de websteder, der er anført i bilag III til forordningen, med henblik på at opnå tilladelse til anvendelse af indefrosne midler i forbindelse med essentielle behov eller specifikke betalinger (jf. artikel 8, 9 og 10 i forordningen).

De berørte personer, enheder eller organer kan indgive anmodning med tilhørende dokumentation til Rådet om, at afgørelsen om at medtage dem på ovennævnte liste bør tages op til fornyet overvejelse.

Alle sådanne anmodninger stiles til følgende adresse: Council of the European Union, General Secretariat, Rue de la Loi 175, B-1048 Bruxelles.

Der gøres ligeledes opmærksom på, at hver enkelt berørt person, enhed eller organ har mulighed for at indbringe Rådets afgørelse for De Europæiske Fællesskabers Ret i Første Instans på de betingelser, der er fastsat i artikel 230, stk. 4 og 5, i traktaten om oprettelse af Det Europæiske Fællesskab.

(1) EUT L 106 af 24.4.2007, s. 51.

(2) EUT L 103 af 20.4.2007, s. 1.
DA Den Europæiske Unions Tidende C 67/1

Kommissionens udtalelse af 22. marts 2007 om en plan for bortskaffelse af radioaktivt affald, der fremkommer ved nedlukningen og demonteringen af AVR-forskningsreaktoren i Jülich i Nordrhein-Westfalen i Forbundsrepublikken Tyskland, i henhold til artikel 37 i Euratom-traktaten

(Kun den tyske udgave er autentisk)

(2007/C 67/01)

Den 23. august 2006 modtog Europa-Kommissionen i overensstemmelse med Euratom-traktatens artikel 37 fra den tyske regering de almindelige oplysninger om en plan for bortskaffelse af radioaktivt affald, der fremkommer ved nedlukning og demontering af AVR-forskningsreaktoren i Jülich.

På grundlag af disse oplysninger og en række supplerende oplysninger, som Kommissionen udbad sig den 27. september 2006, og som de tyske myndigheder forelagde den 31. oktober 2006, samt efter høring af ekspertgruppen udtaler Kommissionen følgende:

1. Afstanden mellem anlægget og det nærmeste punkt i en anden medlemsstat (i dette tilfælde Nederlandene) er ca. 25 km.

2. Under normale nedluknings- og demonteringsforhold vil de væske- og gasformige udslip ikke give anledning til en sundhedsskadelig eksponering af betydning for befolkningen i en anden medlemsstat.

3. Fast radioaktivt affald, som opstår som følge af nedlukning og demontering, opbevares på stedet, indtil et nationalt depot er til rådighed. Ikke-radioaktivt fast affald eller restaffald samt stoffer, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding. Dette vil ske i overensstemmelse med kriterierne i de grundlæggende sikkerhedsnormer (Rådets direktiv 96/29/Euratom).

4. I tilfælde af utilsigtet udslip af radioaktivt affald efter en ulykke af den art og størrelsesorden, som beskrives i de almindelige oplysninger, er de doser, befolkningen i andre medlemsstater kan blive udsat for, ikke af sundhedsmæssig betydning.

Kommissionen konkluderer, at iværksættelsen af planen for bortskaffelse af radioaktivt affald, uanset type, der fremkommer ved nedlukning og demontering af AVR-forskningsreaktoren i Jülich i Nordrhein-Westfalen i Forbundsrepublikken Tyskland, ikke — hverken under normal drift eller i tilfælde af en ulykke af den art og det omfang, der er beskrevet i de almindelige oplysninger — kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
2.

Det samlede resultat af den planlagte ændring bliver at bytte om på tilladelserne til gas- og væskeformige udslip af tritium (med uændret samlet årlig affaldsstrøm) for at øge udledningsgrænserne for alfa-emittere og fastlægge specifikke grænser for iod 129.
(6)

Usikkerhedsmomenterne i forbindelse med budgetfremskrivningerne i programmet synes i det store og hele at være afbalanceret, men budgetresultatet kan blive værre end ventet i 2009. På den ene side forekommer de tilgrundliggende antagelser om væksten og skatteindtægterne at være realistiske. Ydermere har Slovenien i de senere år erfaringsmæssigt formået at opnå bedre budgetresultater end forventet, hvilket understøttes af en effektiv budgetmekanisme for kontrol med de offentlige udgifter som reaktion på en uventet indtægtsmanko. På den anden side er andelen af obligatoriske udgifter fortsat meget høj på trods af bestræbelser på at omstrukturere de offentlige udgifter, men er dog faldende. De foranstaltninger, der skal sikre en betydelig beskæring af udgifterne på den primære saldo som en procentdel af BNP, og som er bebudet for 2009, mangler endnu at blive specificeret nærmere.
(5)

Den strukturelle saldo (dvs. den konjunkturkorrigerede saldo renset for engangsforanstaltninger og andre midlertidige foranstaltninger), beregnet efter den i fællesskab aftalte metode, er planlagt at skulle forblive stabil med et overskud tæt på 3 % af BNP i hele programperioden. Den mellemfristede målsætning for budgetstillingen, der anføres i programmet, er et strukturelt overskud på 2 % af BNP, som planlægges fastholdt i hele programperioden. Den forrige programopdatering indeholdt ikke udtrykkeligt en mellemfristet målsætning, men den mellemfristede målsætning blev i Rådets udtalelse udledt fra fremskrivningerne af det strukturelle overskud i det foregående program til at være på 1 % af BNP. Da den mellemfristede budgetmålsætning er mere krævende end den laveste benchmark (anslået til et underskud på ca. 1 % af BNP), skulle opfyldelsen af den give en sikkerhedsmargen mod et uforholdsmæssigt stort underskud. Den mellemfristede budgetmålsætning ligger inden for det bånd, der i stabilitets- og vækstpagten og adfærdskodeksen er angivet for de medlemsstater, der deltager i euroområdet og ERM II, og er betydelig mere ambitiøs, end hvad der kræves i betragtning af gældskvoten og den gennemsnitlige potentielle outputvækst på lang sigt. At have en mellemfristet budgetmålsætning, der ligger et godt stykke over det mindst krævede niveau, begrundes i programmet med målet om at sikre holdbare offentlige finanser på lang sigt og den kendsgerning, at virkningen af befolkningens aldring slår igennem tidligt i Finland.